এমএল সাবিত আল হাসান
এমএল সাবিত আল হাসান ছিল বাংলাদেশের একটি যাত্রীবাহী লঞ্চ যা ২০২১ সালের ৪ এপ্রিল ঢাকা থেকে ১৬ কিলোমিটার দক্ষিণে শীতলক্ষ্যা নদীতে ডুবে যায়। লঞ্চটিতে প্রায় ১০০ জন যাত্রী ছিল, যার মধ্যে ৩৫ জন মারা যান। মুন্সিগঞ্জের শীতলক্ষ্যা নদীর সৈয়দপুর কয়লা ঘাটের কাছাকাছি, এসকেএল-৩ নামে কার্গো জাহাজের সাথে লঞ্চটির সংঘর্ষ ঘটলে এই ঘটনা ঘটে। প্রত্যক্ষদর্শীরা জানায় যে সংঘর্ষের পরে পণ্যবাহী জাহাজটি ঘটনাস্থল থেকে পলায়ন করে।